Tuubamängija Vabaduse väljakul ootamas XXVI üldlaulupeo rongkäigu edenemist.
**XXVI üldlaulupidu** toimus 5.–6. juulil 2014 Tallinnas.

Laulupeo kunstiline juht oli Hirvo Surva. Laulupeo liigijuhid olid Aarne Saluveer, Maarja Soone, Indrek Vijard, Heli Jürgenson, Triin Koch, Mikk Üleoja, Peeter Saan ja Jüri-Ruut Kangur. Lavastusmeeskonda kuulusid Riina Roose, Anu Lamp ja Veiko Tubin.

Toimus 2 kontserti: "Aja puudutus" 5. juulil kl 20–24 ja "Puudutuse aeg" 6. juulil kl 14–20.

Kontserdid
----------

### Aja puudutus

Kontserti alustasid ühendkoorid Mihkel Lüdigi ja Friedrich Kuhlbarsi lauluga "Koit" (dirigeeris Kuno Areng). Järgnes Eesti hümn "Mu isamaa, mu õnn ja rõõm" (Fredrik Paciuse viisil ja Johann Voldemar Jannseni sõnadel). Dirigeeris Jüri Rent. Kolmanda lauluna kõlas Gustav Ernesaksa "Helin" Juhan Liivi sõnadele. Dirigeeris Olev Oja.

Seejärel esitati igalt seni toimunud kahekümne viielt laulupeolt üks lugu. Eranditeks olid XVII üldlaulupidu (juubelilaulupidu) kahe looga ja 1950. aasta laulupidu, mida meenutati vaikuses.

* PublikPublik
* Tule saabumineTule saabumine
* LaulupeotuliLaulupeotuli
* Gustav Ernesaksa kujuGustav Ernesaksa kuju
* Valikühendkoorid I kontserdi lõpusValikühendkoorid I kontserdi lõpus
* Pealtvaatajad I kontserdi lõpusPealtvaatajad I kontserdi lõpus

### Puudutuse aeg

Kontserti alustas 25 orkestrist ja 763 mängijast koosnev sümfooniaorkestri esituses kõlanud Veljo Tormise muusika filmist "Kevade". Seejärel esitati Eduard Tubina "Setu tants" (III osa teosest "Süit eesti tantsudest"), katkend Villem Kapi sümfoonia nr 2 II osast ja süit Tauno Aintsi tantsulavastusest "Mowgli".

Järgnevalt esitas mudilaskoor (198 koori ja 7428 lauljat) viis laulu: Arne Oidi "On meie keskel suvi" Ellen Niidu ja Märt Hundi sõnadele, Pärt Uusbergi "Lauldes" Andres Ehini ja Ly Seppeli sõnadele, Riine Pajusaare "Lambad on kadunud" (1971), eesti rahvaviisi "Kallis kodu" Karl Eduard Söödi sõnadele ning Tauno Aintsi "Minu isamaa" Jaan Pehki sõnadele.

Lastekoor (161 koori ja 5390 lauljat) esitas Veljo Tormise kolm laulu vanavanemate viisivakast: "Meie kiisul kriimud silmad"; "Kiigu, liigu, laevuke"; "Vares, vaga linnukene" rahvaluule, Karl Eduard Sööt, Martin Körber, Margo Kõlari "Kiire, kiire, kiire!" Leelo Tungla sõnadele, Olav Ehala "Laulu inimlikkusest" Leelo Tungla sõnadele ja Tõnis Kõrvitsa rahvaluuletekstile kirjutatud laulu "Kus meid ammu oodatakse".

Poistekooride (81 koori ja 2668 lauljat) esituses kõlas neli laulu: seto traditsionaal "Velekese’ noorõkõsõ’" Jalmar Vabarna seades, Tauno Aintsi "Kes ma olen?" Piret Ehini sõnadele, Rein Rannapi "Lennuk" Ott Arderi sõnadele ning Ülo Vinteri "Hoidkem vaid ühte" Enn Vetemaa sõnadele.

Poiste- ja meeskoor (119 koori ja 3827 lauljat) esitasid koos kaks laulu: Kadri Hundi "Kuningas ja laulik" Juhan Liivi sõnadele ja Priit Pajusaare "Laulutuli" Aapo Ilvese sõnadele.

Meeskoor (38 koori ja 1159 lauljat) esitas kolm laulu: Aleksander Lätte "Kostke, laulud!" Martin Lipu sõnadele (dirigeeris Peeter Perens), Pärt Uusbergi "Mis on inimene?" Doris Kareva sõnadele (dirigeeris Mikk Üleoja) ja Gustav Ernesaksa "Kutse" Juhan Smuuli sõnadele (dirigeeris Alo Ritsing).

Naiskoori (114 koori ja 3329 lauljat) esituses kõlas neli laulu: Gennadi Tanieli "Kui mina hakkan laulemaie" (1940) rahvaluule tekstile (dirigeeris Raul Talmar), Alo Ritsingu "Kevade kullendav taevas" Ellen Niidu sõnadele (dirigeeris Triin Koch), Andres Lemba "Haned-luiged" Ly Seppeli sõnadele (dirigent Triin Koch) ning Piret Rips-Laulu "Aeg" Artur Alliksaare sõnadele (dirigent Toomas Voll).

Puhkpilliorkester (66 orkestrit ja 1737 mängijat) esitas järgmised lood: Tõnis Kõrvitsa "Tulkõ kokko!" (dirigent Peeter Saan), Riivo Jõgi "Meresõit" (dirigent Hando Põldmäe), Ott Kase "Targa rehealune" (dirigeeris Harry Illak, Rein Rannapi "Vigurvänt" (dirigent Urmas Mägi) ning Mati Põdra popurrii Kustas Kikerpuu loomingust "See kaunis maa" (dirigent Hando Põldmäe).

Järgnes kaks pala koondorkestri (91 orkestrit ja 2500 mängijat) esituses: Ülo Kriguli muusika seiklusfilmist "Malev" (dirigent Peeter Saan) ning Tonio Tamra "Minu isa mängis parmupilli, tantsis galoppi ja lõikas kulti" (dirigent Jüri-Ruut Kangur).

Segakoorid (328 koori ja 10 551 lauljat) esitasid neli laulu. Veljo Tormise "Pulmaliste saabumine", tsüklist "Vadja pulmalaulud" vadja rahvalaulu sõnadele (dirigent Triin Koch) oli ainus võõrkeelne laul laulupeo kavas. Erkki-Sven Tüüri "Taandujad" Peep Ilmeti sõnadele (dirigeeris Heli Jürgenson) tekitas enne laulupidu palju poleemikat lauljate seas ja ajakirjanduses. Pärt Uusberg "Muusika" Juhan Liivi sõnadele (dirigeeris Kaspar Mänd) ja Evald Vainu "Mul on ikka rõõmu kõigest" Erika Vainu sõnadele.

Laulupeo lõpetasid ühendkoorid (659 koori ja 21 225 lauljat). Nende esituses kõlasid Kait Tamra "Oma saar" (dirigent Alo Ritsing), Miina Härma "Tuljak" Karl Ferdinand Karlsoni sõnadele (dirigeeris Ants Üleoja), Tõnu Kõrvitsa "Puudutus" Kristiina Ehini sõnadele (dirigent Hirvo Surva), Peep Sarapiku "Ta lendab mesipuu poole" Juhan Liivi sõnadele (dirigeeris Ants Soots), Gustav Ernesaksa "Mu isamaa on minu arm" Lydia Koidula (dirigent Hirvo Surva) ning Raimund Kulli (Frédéric Berat’ viisi ainetel) "Kodumaa" Mihkel Veske sõnadele (Jüri-Ruut Kanguri dirigeerimisel). Järgnesid kordamised (Puudutus, Mesipuu jne) ning lisalood (Põhjamaa jne). 

* 
* 
*

Vaata ka
--------

* XIX üldtantsupidu

Välislingid
-----------

|  |  |
| --- | --- |
|  | Pildid, videod ja helifailid Commonsis: **XXVI üldlaulupidu** |

* Koduleht

| * v
* r
Eesti laulu- ja tantsupeod |
| --- |
| Üldlaulupeod | 
I (1869) **·** II (1879) **·**  III (1880) **·**  IV (1891) **·**  V (1894) **·**  VI (1896) **·**  VII (1910) **·**  VIII (1923) **·**  IX (1928) **·**  X (1933) **·**  XI (1938) **·**  XII (1947) **·**  XIII (1950) **·**  XIV (1955) **·**  XV (1960) **·**  XVI (1965) **·**  XVII (1969) **·**  XVIII (1975) **·**  XIX (1980) **·**  XX (1985) **·**  XXI (1990) **·**  XXII (1994) **·**  XXIII (1999) **·**  XXIV (2004) **·**  XXV (2009) **·** XXVI (2014) **·** XXVII (2019) **·** XXVIII (2025) |   |
| Üldtantsupeod | 
I (1934) **·**  II (1939) **·**  III (1947) **·**  IV (1950) **·** V (1955) **·**  VI (1960) **·** VII (1963) **·** VIII (1965) **·**  IX (1970) **·** X (1973) **·** XI (1975) **·** XII (1981) **·** XIII (1985) **·** XIV (1990) **·** XV (1994) **·** XVI (1999) **·** XVII (2004) **·** XVIII (2009) **·** XIX (2014) **·** XX (2019) **·** XXI (2025) |
| Noorte peod | 
I (1962) **·**  II (1967) **·**  III (1972) **·**  IV (1977) **·** V (1982) **·**  VI (1987) **·** VII (1993) **·** VIII (1997) **·**  IX (2002) **·** X (2007) **·** XI (2011) **·** XII (2017) **·** XIII (2023) |
| Muud laulupeod | 
Gaudeamus **·**  Eestimaa Laul • Öölaulupidu **·**  Laulusillad **·**  Põhja- ja Baltimaade Koorifestival **·**  Märkamisaeg **·**  Punklaulupidu **·**  Järjepidevus |
| Meeste tantsupeod | 
Esimene Eesti meeste tantsupidu **·**  Elementaalne **·**  Meeste tantsupidu KOLM **·**  Meeste tantsupidu 4 venda |
| Naiste tantsupeod | 
I Eesti naiste tantsupidu **·**  II Eesti naiste tantsupidu **·**  III Eesti naiste tantsupidu |